Die lodge voldoen aan alle naweek en wegbreek vereistes en is pynlik netjies en skoon. 'n Lugversorger en 'n waaier sal beslis 'n lafenis teen die versengende hitte wees en ek dink nie iemand sal omgee om 'n ekstra geldjie vir dit te betaal nie. Die eienaar Gavin het heeltyd sy dienste aangebied, maar dit was nooit nodig nie, selfs 'n dankie boodskap gestuur om ons te bedank en veilige reis toegewens met ons vertrek. Die kaggel sal 100 punte kry in die winter en die dam ook as dit vol is. Die 4 km tweespoorpaadjie vanaf Alpine Heath na die lodges was rybaar met 'n 4x4 maar beslis nie geskik vir stadsmotors. Sal ons weer gaan? Beslis.
Die kothuis is baie netjies met als wat mens sal nodig hê. Kan vir ure lank voor die groot venster in die sitkamer sit en uitkyk oor die berge. Gavin (die eienaar) is baie vriendelik en behulpsaam. Die omgewing is besonders mooi.
Baie mooi vir rustige naweek. Pad baie sleg, vat als saam, jy wil nie onnodig in en uit op die pad nie.